aristoteles-et-corpus-aristotelicum.historia-animalium 5.17
Τῶν δὲ μαλακοστράκων οἱ κάραβοι μετὰ τὴν ὀχείαν κύουσι καὶ ἴσχουσι τὰ ᾠὰ περὶ τρεῖς μῆνας , Σκιρροφοριῶνα καὶ Ἑκατομβαιῶνα καὶ Μεταγειτνιῶνα · μετὰ δὲ ταῦτα προστίκτουσιν ὑπὸ τὴν κοιλίαν εἰς τὰς πτύχας , καὶ αὐξάνεται αὐτῶν τὰ ᾠὰ ὥσπερ οἱ σκώληκες . Τὸ δ’ αὐτὸ τοῦτο καὶ ἐπὶ τῶν μαλακίων ἐστὶ καὶ τῶν ἰχθύων , ὅσοι ᾠοτοκοῦσιν · αὐξάνεται γὰρ πάντων τὸ ᾠόν . Τὸ μὲν οὖν ᾠὸν γίνεται ψαθυρὸν τῶν καράβων , διῃρημένον εἰς ὀκτὼ μοίρας . Καθ’ ἕκαστον γὰρ τῶν ἐπικαλυμμάτων τῶν ἐκ τοῦ πλαγίου πεφυκότων ἐστὶ χονδρῶδές τι πρὸς ὃ περιφύεται , καὶ τὸ ὅλον γίνεται ὥσπερ βότρυς · σχίζεται γὰρ ἕκαστον εἰς πλείω τῶν χονδρωδῶν . Ταῦτα δὲ διαστέλλοντι μὲν γίνεται φανερά , προσβλέποντι δὲ συνεστηκός τι φαίνεται · καὶ γίνεται δὲ μέγιστα οὐ τὰ πρὸς τῷ πόρῳ ἀλλὰ τὰ κατὰ μέσον , ἐλάχιστα δὲ τὰ ἔσχατα . Τὸ δὲ μέγεθος τῶν ᾠῶν τῶν μικρῶν ἐστὶν ἡλίκον κεγχραμίς . Οὐκ εὐθὺς δ’ ἐστὶν ἐχόμενα τοῦ πόρου , ἀλλὰ κατὰ μέσον · ἑκατέρωθεν γὰρ ἀπὸ τῆς κέρκου καὶ ἀπὸ τοῦ θώρακος δύο διαστήματα μάλιστα ἀπέχει · οὕτω γὰρ καὶ τὰ ἐπικαλύμματα πέφυκεν . Αὐτὰ μὲν οὖν τὰ ἐκ τοῦ πλαγίου οὐ δύναται συμπεριλαμβάνειν , τοῦ δ’ ἄκρου προσεπιτεθέντος καλύπτει πάντα , καὶ γίνεται τοῦτ’ αὐτοῖς οἷον πῶμα . Ἔοικε δὲ τὰ ᾠὰ τίκτουσα προσάγειν πρὸς τὰ χονδρώδη τῷ πλάτει τῆς κέρκου προσαναπτυττομένης , καὶ προσπιέσασα εὐθὺς καὶ κεκαμμένη ἀποτίκτειν . Τὰ δὲ χονδρώδη κατὰ τοὺς καιροὺς τούτους αὐξάνεται καὶ δεκτικὰ γίνεται τῶν ᾠῶν · πρὸς τὰ χονδρώδη γὰρ ἀποτίκτουσι , καθάπερ αἱ σηπίαι πρὸς τὰ κλήματα καὶ τὸν φορυτόν . Ἀποτίκτει μὲν οὖν τοῦτον τὸν τρόπον , συμπέψασα δ’ ἐνταῦθα μάλιστα ἐν εἴκοσιν ἡμέραις ἀποβάλλει συνεστηκὸς καὶ ἀθρόον , ὥσπερ φαίνεται καὶ ἐκτός · εἶτ’ ἐκ τούτων γίνονται οἱ κάραβοι ἐν ἡμέραις μάλιστα πεντεκαίδεκα , καὶ λαμβάνονται πολλάκις ἐλάττους ἢ δακτυλιαῖοι . Προεκτίκτει μὲν οὖν πρὸ ἀρκτούρου , μετὰ δ’ ἀρκτοῦρον ἀποβάλλει τὰ ᾠά . Τῶν δὲ κυφῶν καρίδων ἡ κύησίς ἐστι περὶ τέτταρας μῆνας . Γίνονται δ’ οἱ μὲν κάραβοι ἐν τοῖς τραχέσι καὶ πετρώδεσιν , οἱ δ’ ἀστακοὶ ἐν τοῖς λείοις · ἐν δὲ τοῖς πηλώδεσιν οὐδέτεροι · διὸ καὶ ἐν Ἑλλησπόντῳ μὲν καὶ περὶ Θάσον ἀστακοὶ γίνονται , περὶ δὲ τὸ Σίγειον καὶ τὸν Ἄθων κάραβοι . Διασημαίνονται δὲ τοὺς τόπους οἱ ἁλιεῖς τούς τε τραχεῖς καὶ τοὺς πηλώδεις ταῖς τε ἀκταῖς καὶ τοῖς ἄλλοις τοῖς τοιούτοις σημείοις , ὅταν βούλωνται ἐν τῷ πελάγει ποιεῖσθαι τὴν θήραν . Γίνονται δ’ ἐν μὲν τῷ χειμῶνι καὶ τῷ ἔαρι πρὸς τῇ γῇ μᾶλλον , τοῦ δὲ θέρους ἐν τῷ πελάγει , διώκοντα ὁτὲ μὲν τὴν ἀλέαν ὁτὲ δὲ τὸ ψῦχος . Τοῖς δὲ χρόνοις παραπλησίως καὶ αἱ καλούμεναι ἄρκτοι τίκτουσι τοῖς καράβοις · διὸ καὶ τοῦ χειμῶνος καὶ πρὶν ἐκτεκεῖν τοῦ ἔαρος ἄρισταί εἰσιν , ὅταν δ’ ἐκτέκωσι , χείρισται . Ἐκδύνουσι δὲ τὸ κέλυφος τοῦ ἔαρος , ὥσπερ οἱ ὄφεις τὸ καλούμενον γῆρας , καὶ εὐθὺς γινόμενοι καὶ ὕστερον καὶ οἱ κάραβοι καὶ οἱ καρκίνοι . Εἰσὶ δ’ οἱ κάραβοι μακρόβιοι πάντες .
Lemmas: ὁ δέ μαλακόστρακος ὁ κάραβος μετά ὁ ὀχεία κύω καί ἴσχω ὁ ᾠόν περί τρεῖς μείς , Σκιρροφοριών καί Ἑκατομβαιών καί Μεταγειτνιών · μετά δέ οὗτος προστίκτω ὑπό ὁ κοιλία εἰς ὁ πτύξ , καί αὐξάνω αὐτός ὁ ᾠόν ὥσπερ ὁ σκώληξ . ὁ δέ αὐτός οὗτος καί ἐπί ὁ μαλάκια εἰμί καί ὁ ἰχθῦς , ὅσος ᾠοτοκέω · αὐξάνω γάρ πᾶς ὁ ᾠόν . ὁ μέν οὖν ᾠόν γίγνομαι ψαθυρός ὁ κάραβος , διαιρέω εἰς ὀκτώ μοῖρα . κατά ἕκαστος γάρ ὁ ἐπικάλυμμα ὁ ἐκ ὁ πλάγιος φύζω εἰμί χονδρώδης τις πρός ὅς περιφύομαι , καί ὁ ὅλος γίγνομαι ὥσπερ βότρυς · σχίζω γάρ ἕκαστος εἰς πολύς ὁ χονδρώδης . οὗτος δέ διαστέλλω μέν γίγνομαι φανερός , προσβλέπω δέ συνίστημι τις φαίνω · καί γίγνομαι δέ μέγας οὐ ὁ πρός ὁ πόρος ἀλλά ὁ κατά μέσος , ἐλαχύς δέ ὁ ἔσχατος . ὁ δέ μέγεθος ὁ ᾠόν ὁ μικρός εἰμί ἡλίκος κεγχραμίς . οὐ εὐθύς δέ εἰμί ἔχω ὁ πόρος , ἀλλά κατά μέσος · ἑκατέρωθεν γάρ ἀπό ὁ κέρκος καί ἀπό ὁ θώραξ δύο διάστημα μάλα ἀπέχω · οὕτως γάρ καί ὁ ἐπικάλυμμα φύω . αὐτός μέν οὖν ὁ ἐκ ὁ πλάγιος οὐ δύναμαι συμπεριλαμβάνω , ὁ δέ ἄκρον προσεπιτίθημι καλύπτω πᾶς , καί γίγνομαι οὗτος αὐτός οἷος πῶμα . ἔοικα δέ ὁ ᾠόν τίκτω προσάγω πρός ὁ χονδρώδης ὁ πλάτος ὁ κέρκος προσαναπτύσσω , καί προσπιέζω εὐθύς καί κάπτω ἀποτίκτω . ὁ δέ χονδρώδης κατά ὁ καιρός οὗτος αὐξάνω καί δεκτικός γίγνομαι ὁ ᾠόν · πρός ὁ χονδρώδης γάρ ἀποτίκτω , καθά ὁ σηπία πρός ὁ κλῆμα καί ὁ φορυτός . ἀποτίκτω μέν οὖν οὗτος ὁ τρόπος , συμπέσσω δέ ἐνταῦθα μάλα ἐν εἴκοσι ἡμέρα ἀποβάλλω συνίστημι καί ἀθρόος , ὥσπερ φαίνω καί ἐκτός · εἶτα ἐκ οὗτος γίγνομαι ὁ κάραβος ἐν ἡμέρα μάλα πεντεκαίδεκα , καί λαμβάνω πολλάκις ἐλαχύς ἤ δακτυλιαῖος . προεκτίκτω μέν οὖν πρό Ἀρκτοῦρος , μετά δέ ἀρκτοῦρος ἀποβάλλω ὁ ᾠόν . ὁ δέ κῦφος καρίς ὁ κύησις εἰμί περί τέσσαρες μείς . γίγνομαι δέ ὁ μέν κάραβος ἐν ὁ τραχύς καί πετρώδης , ὁ δέ ἀστακός ἐν ὁ λεῖος · ἐν δέ ὁ πηλώδης οὐδέτερος · διό καί ἐν Ἑλλήσποντος μέν καί περί Θάσος ἀστακός γίγνομαι , περί δέ ὁ Σίγειον καί ὁ Ἄθως κάραβος . διασημαίνω δέ ὁ τόπος ὁ ἁλιεύς ὁ τε τραχύς καί ὁ πηλώδης ὁ τε ἀκτή καί ὁ ἄλλος ὁ τοιοῦτος σημεῖον , ὅταν βούλομαι ἐν ὁ πέλαγος ποιέω ὁ θήρα . γίγνομαι δέ ἐν μέν ὁ χειμών καί ὁ ἔαρ πρός ὁ γῆ μάλα , ὁ δέ θέρος ἐν ὁ πέλαγος , διώκω ὅτε μέν ὁ ἀλέα ὅτε δέ ὁ ψῦχος . ὁ δέ χρόνος παραπλήσιος καί ὁ καλέω ἄρκτος τίκτω ὁ κάραβος · διό καί ὁ χειμών καί πρίν ἐκτίκτω ὁ ἔαρ ἀγαθός εἰμί , ὅταν δέ ἐκτίκτω , κακός . ἐκδύω δέ ὁ κέλυφος ὁ ἔαρ , ὥσπερ ὁ ὄφις ὁ καλέω γῆρας , καί εὐθύς γίγνομαι καί ὕστερον καί ὁ κάραβος καί ὁ καρκίνος . εἰμί δέ ὁ κάραβος μακρόβιος πᾶς .